कुलां में तालाब की भूमि से कब्जा हटाना किया शुरू
पानीकी निकासी का स्थाई प्रबंध करने के लिए पंचायत ने तालाब की भूमि से अतिक्रमण हटाए जाने का अभियान चलाया है। इसके तहत राजस्व विभाग द्वारा हांसी से लाई गई इलेक्ट्रिक मशीन से तालाब की जगह की निशानदेही करवाई गई। जिसमें दो दर्जन ग्रामीणों द्वारा तालाब की भूमि पर अवैध कब्जा किये जाने की बात सामने आई है।
सरपंच सुलोचना रानी ने बताया कि गांव के बीच पंचायती तालाब को कुछ ग्रामीणों ने अवैध कब्जा कर रखा है। जिससे 17 कनाल 3 मरले का तालाब सिमट कर मात्र 8 मरले का रह गया है। तालाब का आकार छोटा हो जाने से गांव की नालियों बरसात के पानी से अक्सर यह तालाब ओवरफ्लो होकर गलियों में भर जाता है। कब्जाधारकों ने तालाब की जगह पर मकान, शौचालय, उपले गंदगी के ढेर लगा रखे हैं, जो तालाब के पानी को दूषित भी करते हैं। तालाब से कब्जा हटवाने के लिए पंचायत ने टोहाना के बीडीपीओ रविंद्र सिंह दलाल को प्रस्ताव भेजा गया। बीडीपीओ के आदेश पर पंचायत ने नायब तहसीलदार रमेश कुमार से तालाब की भूमि की पैमाइश किये जाने की मांग की गई। सोमवार को कुलां कानूनगो पवन कुमार, पटवारी रामनिवास ने सरपंच सुलोचना देवी, ग्राम सचिव महादेव गुजर, पूर्व सरपंच बलवीर सिंह, सरपंच प्रतिनिधि पूर्ण कुमार, चाननराम की मौजूदगी में मशीन से पैमाइश करवाई गई।
कुलां। तालाब की पैमाईश करते हुए राजस्व विभाग के कर्मचारी अधिकारी।
hin_Deva hin_Deva hin_Deva hin_Deva